# Skal vi være sammen om skolestart?

dd. måned 20åå

## Kære [indsæt institutionens/skolens navn],

Bibliotekerne vil gerne være med til at give jer og jeres børn den bedste start på skolelivet.

Derfor inviterer vi jer til at samarbejde med udgangspunkt i materialet fra *Sammen om Skolestart*. Konceptet er støttet af Slots- og Kulturstyrelsen og udviklet i samarbejde mellem Bibliotekernes Sprogspor og Dansklærerforeningen.

*Sammen om Skolestart* udgøres af disse elementer:

**Læsefidusens Favoritter** er tre billedbøger og en app, hvortil der er udarbejdet forløb til brug for både hjem, dagtilbud og børnehaveklasse, så barnet oplever genkendelse og mestring.

**Læsefidusens ABC** er bygget op som en ABC med et fokusord som overskrift på hver side. Bogen kan støtte barnet i overgangen fra børnehave til skole ved at inspirere til samtaler, der kan skabe en sammenhæng, tryghed og nysgerrighed i forhold til at skulle starte i skole.

**Læsefidusens Årshjul** er med til at skabe fællesskab ved at sætte fokus på begreber som ”Tid”, ” Stor og lille” og ”Yndlingsbøger”. Årshjulaktiviteterne kan give barnet lyst til at lege og eksperimentere med bogstaver, tal, ord og fortællinger sammen med sine forældre.

Fra bibliotekets side planlægger vi at invitere til [indsæt valgte aktiviteter fra formidlerårshjulet] og udlevere bogen Læsefidusens ABC til skolestarterne.

I har mulighed for at deltage ved at bruge forløbene til Læsefidusens Favoritter og fx sammen med lokale samarbejdspartnere lade de yngste skolebørn læse for de ældste børnehavebørn.

I kan også vælge selv at lave nogle af aktiviteterne fra Læsefidusens Årshjul.

I finder materialer og brevskabeloner på hjemmesiden, hvor I også kan oprette jer på Mødestedet, så potentielle samarbejdspartnere lettere kan finde jer, og I kan få et diplom til jeres børnegruppe.

Se meget mere på **sprogsporet.dk/sammen-om-skolestart**.

Vi håber, at I vil være sammen om skolestart.

Mange hilsner fra

[indsæt navn]

[indsæt kontaktoplysninger]